ଆଶିକି ପରେ ରାହୁଲଙ୍କ କୌଣସି ଫିଲ୍ମ ବକ୍ସ ଅଫିସରେ କମାଲ କରିପାରିଲା ନାହିଁ । ଏପରି ସମୟ ଆସିଥିଲା ଯେ ଫିଲ୍ମରେ ସକ୍ରିୟ ରହିବା ପାଇଁ ସେ ସି ଗ୍ରେଡ ଫିଲ୍ମରେ ମଧ୍ୟ କାମ କରିଥିଲେ । ହର ଷ୍ଟୋରୀ ନାମକ ଏକ ସି ଗ୍ରେଡ ଫିଲ୍ମରେ ରାହୁଲ ଅନେକ ବୋଲ୍ଡ ସିନ ହେଇଥିବାର ନଜର ଆସିଥିଲେ ।
ନିଜ କ୍ୟାରିଅରକୁ ଧମାକାଦାର ଭାବେ ଆରମ୍ଭ କରିଥିଲେ ମଧ୍ୟ ସେ ଏହି ସଫଳତାକୁ ରଖିପାରିଲେ ନାହିଁ । ୧୯୯୦ରେ ଡେବ୍ୟୁ ଫିଲ୍ମରୁ ସଫଳତା ମିଳିବା ପରେ ରାହୁଲ ଟିଭିରେ ମଧ୍ୟ ଧମାକାଦାର ଡେବ୍ୟୁ କରିଥିଲେ । ୨୦୦୬ରେ ଆରମ୍ଭ ହୋଇଥିବା ପ୍ରଥମ ବିଗବସରେ ରାହୁଲ ଭାଗ ନେଇ ବିଜେତା ମଧ୍ୟ ହୋଇଥିଲେ ।
ଫିଲ୍ମ ବ୍ୟିତିତ ସେ ନିଜର ରିଲେସନସିପକୁ ନେଇ ମଧ୍ୟ ଖୁବ ଚର୍ଚ୍ଚାରେ ରହିଥିଲେ । ଅଭିନେତ୍ରୀ ମନିଷା କୋଇରାଲାଙ୍କ ସହିତ ତାଙ୍କର ଅଫେୟାର ସେତେବେଳେ ଖୁବ ଚର୍ଚ୍ଚାରେ ରହିଥିଲା । ଏହା ବ୍ୟତିତ ରାହୁଲଙ୍କ କୋ-ଷ୍ଟାର ପୂଜା ଭଟ୍ଟଙ୍କ ସହିତ ମଧ୍ୟ ତାକଙ୍କ ନାମକୁ ଯୋଡା ଯାଇଥିଲା ।
କ୍ୟାରିୟରରେ ନିଜର ଅସଫଳତାକୁ ନେଇ ଏକ ଇଣ୍ଟରଭ୍ୟୁରେ ରାହୁଲ କହିଥିଲେ ଆଶିକି ବୟ ଇମେଜରୁ ସେ ବାହାରିବାକୁ ଚାହୁଁଛନ୍ତି । ସେ କହିଥିଲେ ଫିଲ୍ମର ସଫଳତାକୁ ନେଇ ସେ ଖୁସି କିନ୍ତୁ ଜଣେ ଆକ୍ଟର ହୋଇଥିବାରୁ ସେ ଏହି ଇମେଜରୁ ବାହାରିବାକୁ ଚାହାଁନ୍ତି । ଆପଣଙ୍କୁ କହିରଖୁଛୁ ଯେ, ରାହୁଲ ରାଜନୀତିରେ ମଧ୍ୟ ଭାଗ୍ୟ ପରୀକ୍ଷା କରି ସାରିଛନ୍ତି ।
